Prencipia a participar y ganar cursas rechionals, y aconsigue victorias en os velodromos de Pau y Bois Louis, d'o Véloce-Club Palois. En 1908 gana quantas corridas de larga distancia en rota y en 1909 s'apunta a lo Tour de Francia como independient, aconsigue acabar la cursa con una meritoria 17ª posición en a cheneral y seiseno en a suya categoría. En 1910 se treslada a vivir a Aulorón y amonta una chicota botiga de bicicletas Alcyon, la millor marca d'a epoca que portaban os ganadors d'o Tour y que teneba equipe ciclista propio. En o mesmo anyo torna a partecipar en o Tour de Francia acabando en o puesto 24, a l'anyo siguient, Henri Desgrand director d'o Tour, le escribe una carta pa que torne a participar, pero ell no torna a participar.